Bestyrelsesmøde mandag den 20/8-2018 kl 19.00 til 21.30 i VIF'en på Viby stadion.  
  
Dagsorden:  
1. Godkendelse af referat fra sidste bestyrelsesmøde den 4/6-2018

Ad1) Referat godkendt.  
  
2. Opdatering af hjemmesiden, fremadrettet bestyrelsesarbejde. Jette

Ad2) Jette og Alfred udarbejder nyt brevpapir og skabelon for dagsorden. Rettelser til hjemmesiden fremsendes til Camilla.

Forslag til reklame for VG; Alfred kontakter de lokale ejendomsmæglere for forespørgsel om udlevering af ”flyer” i forbindelse med hussalg. Annonce samt artikel i f.eks. Aarhus Onsdag eller Lokal Avisen Syd m.fl. Forslaget behandles nærmere ved næste bestyrelsesmøde d. 8. oktober, da hjemmesiden på nuværende tidspunkt ikke er opdateret og ikke klar til online indmeldelser.   
  
3. EU' persondataordning. Peter

Ad3) Peter har udarbejdet forslag til beskrivelse af behandling af personoplysninger jf. EU's persondataordning. Beskrivelsen gennemgås af Peter, Jette og Alfred.   
  
4. Byggeriet Bjørnholmsalle. Lars

Ad4) Der er afholdt møder med Kongsvang-Skovdalen Grundejerforening ang. udarbejdelse af høringssvar vedr. lokalplansforslag 1070 omfattende byggeri vedr. Bjørnsholms Alle. I høringssvaret henvises der til gamle lokalplan og dens bestemmelser i forhold til byggehøjden og bebyggelsesprocenten. Bygherre ønsker både udvidelse af byggehøjden og bebyggelsesprocenten. Dette er ikke beskrevet i det nye lokalplansforslag, hvilket der er gjort indsigelse mod i høringssvaret. Ligeledes er der jordforurening i området.   
  
5. Trafik situationen, Grøndalsvej, Mindevej og Holme Ringvej. Jette

Ad5) Grøndalsvej er under færdiggørelse i forhold til skolevejsanalysen. Mindevej; der er lavet en bussluse, da der er en stor andel (> 85 %) gennemkørende trafik og vejen er en privatvej. VG har været i kontakt med Aarhus Kommune CBA vedr. tiltagene på Holme Ringvej og en kommende trafikanalyse.   
  
6. Eskelund, høringssvar. Lars

Ad6) Viby Fællesråd har udarbejdet høringssvar i forbindelse med forundersøgelsen til koncertpladsen. Viby Grundejerforening laver også et høringssvar.

7. Evt.

Ad7) Ændringsforslag til vedtægter gennemgås på næste bestyrelsesmøde d. 8/10 – 2018. Peter har problemer med mailadressen som kasserer. Jan har lovet at hjælpe med opsætningen af mailen på Peters hjemme pc.